google/wiki40b huggingface dataset:
Δίσεκτο έτος

Δίσεκτο ονομάζεται το έτος στο οποίο προσμετράται μια παραπάνω ημέρα, με σκοπό τη διόρθωση σφαλμάτων που προκαλούνται από τον μη ακριβή υπολογισμό της διάρκειας της ημέρας, πλήρους περιστροφής της Γης, στη μέτρηση του ηλιακού έτους.

Προσδιορισμός

Με το σύστημα μέτρησης του χρόνου που χρησιμοποιείται σήμερα στον Δυτικό κόσμο (Γρηγοριανό ημερολόγιο), κάθε έτος διαρκεί περίπου έξι ώρες παραπάνω από τις 365 ημέρες του Ιουλιανού ημερολογίου, για την ακρίβεια 365,242199 ημέρες, δηλαδή περίπου 1/4 της ημέρας, με αποτέλεσμα κάθε τέσσερα έτη να δημιουργείται σφάλμα της τάξεως της μιας πλήρους ημέρας. Έτσι, στο ίδιο σύστημα έχει καθιερωθεί να προστίθεται μια ημέρα στο έτος ανά τέσσερα έτη (εκτός από τα έτη που διαιρούνται με το εκατό αλλά όχι και με το τετρακόσια και εκτός από τα έτη που διαιρούνται και με το εκατό και με το τέσσερις χιλιάδες), ώστε το σφάλμα των έξι ωρών να απορροφάται. Η ημέρα που προστέθηκε αρχικά ήταν η έκτη ημέρα πριν από τις καλένδες του Μαρτίου, η bis sextus ή bisextus, δηλ. η έκτη ημέρα που καταμετριόταν δυο φορές, απ΄ όπου και η ονομασία «δίσεκτο» (δις + έκτο) έτος.

Αλγόριθμος

Ο ακόλουθος ψευδοκώδικας καθορίζει αν ένα έτος είναι δίσεκτο έτος ή συνηθισμένο έτος στο Γρηγοριανό ημερολόγιο (και στο προληπτικό Γρηγοριανό ημερολόγιο πριν το 1582). Η μεταβλητή έτος που ελέγχεται είναι ο ακέραιος που αναπαριστά τον αριθμό του έτους στο Γρηγοριανό ημερολόγιο.
if (έτος δεν είναι διαιρετό με 4) then (είναι ένα συνηθισμένο έτος)
else if (έτος δεν είναι διαιρετό με 100) then (είναι ένα δίσεκτο έτος)
else if (έτος δεν είναι διαιρετό με 400) then (είναι ένα συνηθισμένο έτος)
else (είναι ένα δίσεκτο έτος)
Ο αλγόριθμος εφαρμόζεται στα έτη πριν από το 1 του προληπτικού Γρηγοριανού ημερολογίου, αλλά μόνο αν το έτος εκφράζεται με αρίθμηση αστρονομικού έτους. Δεν είναι έγκυρος για σημειογραφία BC ή BCE. Ο αλγόριθμος δεν είναι απαραίτητα έγκυρος για έτη στο Ιουλιανό ημερολόγιο, όπως τα έτη πριν το 1752 στην Βρετανική Αυτοκρατορία. Το έτος 1700 ήταν δίσεκτο έτος στο Ιουλιανό ημερολόγιο, αλλά όχι στο Γρηγοριανό ημερολόγιο.

Προλήψεις

Το έτος με τις 366 μέρες λέγεται δίσεκτο. Παλαιότερα ο λαός δε γνώριζε την επιστημονική εξήγηση της προσθήκης κι επειδή είχε τάση να προικίζει με υπερφυσικές ιδιότητες οτιδήποτε δεν μπορούσε να εξηγήσει, έπλαθε διάφορους μύθους και δοξασίες γύρω από τη «δίσεκτη χρονιά». Οι σχετικές δεισιδαιμονίες ήταν πολλές και παλιές και όπως έδειξε ο λαογράφος Ν. Πολίτης αρκετές εμφανίζονταν όχι μόνο σε ελληνικές περιοχές, αλλά και στην Ιταλία. Κατά τα δίσεκτα χρόνια, που θεωρούνταν κακότυχα, έπρεπε να αποφεύγονται οι γάμοι και το φύτεμα των αμπελιών. Η χρήση της έκφρασης «δίσεχτοι χρόνοι» επεκτάθηκε και πέραν των συγκεκριμένων ετών, ως γενικότερη αναφορά σε εποχές πολλών συμφορών και δεινών.
Πρωτάθλημα ποδοσφαίρου Ε.Π.Σ. Ελλάδος 1922-23

Το πρωτάθλημα 1922-1923 ήταν το τρίτο πρωτάθλημα της Ένωσης Ποδοσφαιρικών Σωματείων Ελλάδος. Πρωταθλητής αναδείχθηκε ο Πειραϊκός Σύνδεσμος. Στους παίκτες του απονεμήθηκαν μετάλλια και στο σύλλογο βαρύτιμο κύπελλο. Εν συνεχεία αντιμετώπισε τον πρωταθλητή Θεσσαλονίκης Άρη Θεσσαλονίκης και κατέκτησε και το Πανελλήνιο πρωτάθλημα, το πρώτο ουσιαστικά που έφερε αυτόν τον τίτλο, πριν από την ίδρυση της ΕΠΟ.

Προκριματική φάση

Διεξήχθη σε δύο ομίλους ή τμήματα των 5 ομάδων.
Samoa, η Βασίλισσα της Ζούγκλας

Υπόθεση

Ο Clint (Roger Browne), ένας τυχοδιώκτης απατεώνας, οδηγεί μια αποστολή προς το νησί Borneo, σε αναζήτηση ενός μυθικού κοιτάσματος διαμαντιών. Ακολουθούν μια επικίνδυνη διαδρομή μέσα στη ζούγκλα, γεμάτη από τίγρεις και ιθαγενείς κυνηγούς κεφαλών. Στη μέση της ζούγκλας, συναντούν την όμορφη «βασίλισσα» της ζούγκλας, την Samoa (Edwige Fenech). Αμέσως αναπτύσσεται ένας δυνατός έρωτας μεταξύ του Clint και της «βασίλισσας» της ζούγκλας, αλλά το πρόβλημα αρχίζει όταν εκείνη διαπιστώνει πως ο Clint χρησιμοποιεί τη γοητεία του με πονηρό σκοπό, για να κλέψει τα διαμάντια, τα οποία αποτελούν τις ιερές πέτρες της φυλής της.

Συντελεστές

Πρωταγωνιστούν: Έντβιτζε Φένεκ, Roger Browne, Ivy Holzer, Ivano Staccioli, Femi Benussi, Andrea Aureli, Umberto Ceriani   
Σενάριο: Gianfranco Clerici, Guido Malatesta
Σκηνοθεσία:  Guido Malatesta
Άλμπα Φλόρες

Βιογραφία

Η Άλμπα Φλόρες είναι η μοναδική κόρη του μισού ρομά μουσικού και συνθέτη Αντόνιο Φλόρες και Άννα Βίγια, θεατρικής παραγωγού. Είναι επίσης εγγονή της Λόλα Φλόρες, ανιψιά των τραγουδιστών Λολίτα Φλόρες και Ροζάριο Φλόρες,  και ξαδέλφη της ηθοποιού Ελένα Φουριάσε. 
Η Άλμπα σπούδασε δραματική ερμηνεία από την ηλικία των δεκατριών, με δευτεροβάθμια εκπαίδευση στο πιάνο. Στην σύντομη καριέρα της στην σκηνή, εμφανίστηκε σε διάφορους ρόλους. Ο πιο αξιοσημείωτος από αυτούς ήταν της Luna de miel en Hiroshima (2005) και στη τσιγγάνικη έκδοση του Ονείρου της Θερινής Νύχτας (2007).

Καριέρα

Το 2005, η Άλμπα έκανε το κινηματογραφικό της ντεμπούτο στο EL Calentito (Το Warm) της Τσους Γκουτιέρες, με Verónica Sánchez, Ruth Díaz, Macarena Gómez, Estíbaliz Gabilondo και Lluvia Rojo, μεταξύ άλλων ερμηνευτών. 
Στην τηλεόραση, συμμετείχε για πρώτη φορά σε ένα επεισόδιο της σειράς El comisario (The Commisar) το 2006. Το 2008, προσήλθε σε μια τηλεοπτική σειρά Antenna 3 El Súndrome de Ulises (Το σύνδρομο Οδυσσέας) και παρουσίασε τη μουσική παραγωγή του Enamorados anónimos. 
Το 2009, ηχογράφησε το θεματικό τραγούδι του πατέρα της, "Δεν μπορώ να σε ερωτευθώ" (I cannot fall in love with you), για την μουσική υπόκρουση μιας ταινίας του Ρομπέρτο Σαντιάγκο, "Al final del camino" (στο Τέλος του Δρόμου), με πρωταγωνιστές την Μαλένα Αλτέριο και τον Φερνάντο Τεχέρο. 
Αρχίζοντας το 2013, συμμετείχε με τον πρωταγωνιστικό ρόλο ως Μαροκινή υπάλληλος Χαμίλα στην σειρά El tiempo entre costuras (Ο ενδιάμεσος χρόνος), που τοποθετείται στην Ισπανία και στα βόρεια προτεκτοράτα του Μαρόκο, μετά τον ισπανικό εμφύλιο πόλεμο. Ακολούθησε μια εμφάνιση στη σειρά TVE Cuéntame ως σημαντικός μάρτυρας σε μια υπόθεση που αφορούσε την διεφθαρμένη αστυνομία.  
Το 2015 έγινε μέλος της σειράς Vis a vis όπου παίζει ένα χαρακτήρα που ονομάζεται Saray Vargas, μια γυναίκα ρομά που αντιμετωπίζει ποινή φυλάκισης 5 ετών για ανθρωποκτονία.
Τα SS προχωρούν

Το εμβατήριο Τα SS προχωρούν (γερμανικός τίτλος: SS marschiert) ήταν ένα από τα εμβατήρια των Waffen-SS, των επίλεκτων πολεμιστών, ένοπλων τμημάτων των SS, του Τρίτου Ράιχ. 
Οι στίχοι αντικατοπτρίζουν τον ελιτισμό των SS, καθώς και τα σφοδρά αντικομμουνιστικά και αντισημιτικά τους αισθήματα. Επιπλέον, διακρίνεται η επιθυμία για «αγώνα μέχρις εσχάτων», μία ιδεολογία η οποία, αν και καθαρά αυτοκτονική, βρήκε ιδιαίτερα γόνιμο έδαφος μεταξύ των φανατικών ναζί (εν αντιθέσει με τους στρατιώτες του τακτικού στρατού).
Ο συνθέτης του τραγουδιού μας είναι άγνωστος. Φαίνεται όμως ότι το τραγούδι μοιράζεται παρόμοια μελωδία με το προγενέστερο ρουμανικό τραγούδι "Treceţi, batalioane române, Carpaţii".
Οι στίχοι άλλαζαν όσο ο πόλεμος προχωρούσε. Αρχικά, ο τρίτος στίχος αναφερόταν στις όχθες του Βόλγα στη Ρωσία (κοντά στο Στάλινγκραντ) οπότε μπορούμε να υποθέσουμε ότι το τραγούδι δημιουργήθηκε περί το δεύτερο μισό του 1942. Αργότερα όμως, ο ίδιος στίχος αναφερόταν στις όχθες του Όντερ στα γερμανο-πολωνικά σύνορα, όπου αιματηρές μάχες έλαβαν μέρος το 1945. 
Το εμβατήριο έχει απαγορευθεί στη Γερμανία μετά την πτώση των ναζί, σύμφωνα με τις διατάξεις (§86a) του Strafgesetzbuch και έτσι η δημόσια απαγγελία ή εκτέλεση του εμβατηρίου μπορεί να επισύρει ποινή φυλάκισης μέχρι 3 ετών.
Γιέζερο (Μπίχατς)

Γεωγραφία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!

Ιστορία

Η ενότητα αυτή είναι κενή, ανεπαρκώς ανεπτυγμένη ή ανολοκλήρωτη. Η βοήθειά σας είναι καλοδεχούμενη!
Γεώργιος Γουλιέλμος της Έσσης-Ντάρμστατ

Βιογραφία

Ήταν ο δευτερότοκος γιος του Λουδοβίκου Η΄ λαντγκράβου της Έσσης-Ντάρμστατ και της Καρλόττας, κόρης του Ιωάννη-Ράινχαρτ Γ΄ κόμη του Χανάου-Λίχτενμπερκ.
Από το 1738 διοικούσε το σύνταγμα στρατού της περιοχής του. Τη δεκαετία του 1740 διοίκησε ένα Πρωσικό σύνταγμα. Έφθασε το βαθμό του στρατηγού του Ιππικού. Ήταν ο επίσημος στρατιωτικός σύμβουλος του πατέρα του. Νυμφεύτηκε την κόρη του κόμη του Λάινινγκεν και απέκτησε από τον γάμο του πέντε πόλεις με τις γύρω περιοχές τους. Το 1765 έλαβε το παλαιό ανάκτορο του Ντάρμστατ και τους γύρω ευχάριστους κήπους ως δώρο του πατέρα του, ο οποίος τον ευνοούσε περισσότερο από τον άλλο του γιο. Ο Γεώργιος επέκτεινε το ανάκτορο κτίζοντας τον λευκό Πύργο.
Το 1768 τον Λουδοβίκο Η΄ τον διαδέχθηκε ο πρωτότοκος Λουδοβίκος Θ΄, ο οποίος επέκτεινε την πόλη Πίρμαζενς σε φρούριο της παραμεθορίου. Ο Γεώργιος-Γουλιέλμος αντιτάχθηκε σε αυτό. Αντιπροσώπευε τον αδελφό του στο Ντάρμστατ, μια και ο Λουδοβίκος Θ΄ έμενε πιο πολύ στο Πίρμαζενς.
Απεβίωσε το 1782 σε ηλικία 60 ετών.
Παγκόσμιο Κύπελλο Καλαθοσφαίρισης

Σύστημα Πρόκρισης - Διεξαγωγής

Το συνηθέστερο μοντέλο από το πρώτο Μουντομπάσκετ (1950) μέχρι και τις μέρες μας προβλέπει την πρόκριση βάσει της θέσης των ομάδων στα ηπειρωτικά πρωταθλήματα (π.χ. Ευρωμπάσκετ για την Ευρώπη), τα οποία διεξάγονται τον προηγούμενο χρόνο, με εξαίρεση τον απερχόμενο παγκόσμιο πρωταθλητή που προκρίνεται αυτομάτως. Υπήρξαν πάντως και λίγα Μουντομπάσκετ στα οποία έγιναν προκριματικοί αγώνες, στο πρότυπο του ποδοσφαιρικού Μουντιάλ.
Η FIBA συνήθως αφήνει λίγες θέσεις κενές, τις οποίες καλύπτει αργότερα (wild cards) με ομάδες που απέτυχαν μεν στα ηπειρωτικά πρωταθλήματα, αλλά η συμμετοχή τους ανεβάζει το αγωνιστικό ή εμπορικό ενδιαφέρον της διοργάνωσης. Μία wild card λαμβάνει πάντα η διοργανώτρια χώρα, εάν χρειασθεί. Ο συνολικός αριθμός των ομάδων που τελικά προκρίνονται, είτε αγωνιστικά είτε με wild card, διαφέρει από διοργάνωση σε διοργάνωση. 
Παρομοίως με το σύστημα πρόκρισης, αρκετές είναι και οι αλλαγές που έχει γνωρίσει το Παγκόσμιο Πρωτάθλημα στο σύστημα διεξαγωγής του. Αρχικά οι καλύτερες ομάδες προκρινόταν στον τελικό όμιλο, όπου έπαιζαν όλοι εναντίον όλων και οι τρεις πρώτοι κέρδιζαν τα μετάλλια.
Στις πιο πρόσφατες διοργανώσεις ακολουθείται ένα μικτό μοντέλο: Αρχικά οι ομάδες χωρίζονται σε ομίλους των τεσσάρων ή έξι ομάδων και παίζουν μεταξύ τους. Οι καλύτεροι προκρίνονται στην τελική φάση, όπου δίνουν μονούς αγώνες (νοκ-άουτ) με βάση ένα προκαθορισμένο σύστημα διασταυρώσεων που οδηγούν στους δύο ημιτελικούς. Οι νικητές των ημιτελικών παίζουν στο Μεγάλο Τελικό για την πρωτιά, ενώ οι ηττημένοι διεκδικούν στο Μικρό Τελικό το χάλκινο μετάλλιο.
Μέχρι και το Μουντομπάσκετ του 1990 απαγορευόταν η συμμετοχή παικτών του NBA στις εθνικές ομάδες. Λόγω αυτού του αποκλεισμού οι ΗΠΑ συμμετείχαν αρχικά με παίκτες από εταιρίες-χορηγούς και αργότερα με αθλητές του Κολλεγιακού Πρωταθλήματος, ενώ και άλλες χώρες που είχαν παίκτες στο NBA εμφανίζονταν αποδυναμωμένες.
Ακακία Αβησσυνίας

Περιγραφή

Πρόκειται για αειθαλές δέντρο μεσαίας ταχύτητας ανάπτυξης που φτάνει τα 16 μέτρα ύψος με την κόμη του να είναι σχεδόν επίπεδη. Ο κορμός των ώριμων φυτών είναι κοκκινωπός – καφέ ενώ των νεαρών είναι κιτρινωπός – καφέ και ξεφλουδίζει σε λεπτές, σαν φύλλα χαρτιού, φλούδες. Τα φύλλα του είναι σκούρα πράσινα και σχηματίζουν πτερύγια που αποτελούνται από 20 με 40 ζευγάρια φύλλων. Τα νεαρά κλαδιά έχουν τριχοειδή επικάλυψη. Τα αγκάθια αναπτύσσονται σε ζεύγη και είναι ευθεία. Τα άνθη της είναι λευκά και σχηματίζουν σφαιρικές ταξιανθίες.
Η Ακακία της Αβησσυνίας προέρχεται από τις ορεινές σαβάνες, σε υψόμετρο γύρω από τα 1600 μέτρα αλλά σε κάποιες περιπτώσεις μπορούμε να την βρούμε μέχρι τα 2100 μέτρα, της ανατολικής Αφρικής, από το νότιο Σουδάν μέχρι την Ζιμπάμπουε και την Μοζαμβίκη. Στις χώρες προέλευσης της έχει διαδοθεί και ως καλλωπιστικό δέντρο σε κήπους και πάρκα. Είναι ανθεκτική στην ξηρασία, τη ζέστη με υγρασία, τη μόλυνση, τον άνεμο και τα εδάφη με κλίση.
Προπανοθειόλη-2

Από ισοπροπυλαλογονίδιο

Με επίδραση όξινου θειούχου καλίου (KHS) σε ισοπροπυλαλογονίδιο (CH₃CHXCH₃) παράγεται προπανοθειόλη-2:

Από προπανόλη-1

Με επίδραση υδροθείου (H₂S) σε προπανόλη-2 [CH₃CH(OH)CH₃), παρουσία διοξειδίου του θορίου (ThO₂), παράγεται προπανοθειόλη-2:

Προπανοθειολικά-2 άλατα

1. Η προπανοθειόλη-2 συμπεριφέρεται ως ασθενές οξύ, οπότε σχηματίζει προπανοθειολικά άλατα-2 (ή «ισοροπυλομερκαπτίδια») με βάσεις, όπως το υδροξείδιο του νατρίου (NaOH):
2. Επίσης και με ορισμένα οξείδια, όπως το οξείδιο του υδραργύρου (HgO):

Θειολεστέρες

Όπως οι αλκοόλες παράγουν εστέρες με οξέα, έτσι και οι θειόλες παράγουν θειολεστέρες με αυτά. Π.χ. με επίδραση καρβονικών οξέων σε προπανοθειόλη-2:

Θειοκετάλες

Με επίδραση καρβονυλικών ενώσεων παράγονται θειοκετάλες:

Διισοπροπυλοδιθειαιθέρας

Με επίδραση χλωριούχου χαλκού (CuCl₂) παράγεται διισοπροπυλοδιθειαιθέρας:

Προπανοσουλφονικό οξύ-2

Με οξείδωση προπανοθειόλης-2 παράγεται προπανοσουλφονικό οξύ-2 [CH₃CH(SO₃HCH₃]:

Προπάνιο

1. Με επίδραση φωσφορώδη τριαιθυλεστέρα [(CH₃CH₂O)₃P] παράγεται προπάνιο (CH₃CH₂CH₃):
2. Με επίδραση υδρογόνου και με καταλύτη νικέλιο (μέθοδος Raney) παράγεται προπάνιο (CH₃CH₂CH₃):
Στέλιος Μπέσης

Ποδοσφαιρική καριέρα

Μικρό παιδί έπαιζε μπάλα στις αλάνες της Αγίας Σωτήρας της Κοκκινιάς, από όπου τον είδε ο τότε προπονητής της Προοδευτικής, Γιούρκας Σεϊταρίδης (παππούς του Γιούρκα) και το 1955 τον ώθησε και εντάχθηκε στα τμήματα υποδομών των «βυσσινί». Το ταλέντο του όμως διέκρινε γρήγορα ο προπονητής, ο οποίος το 1956 και σε ηλικία μόλις 16 ετών τον προώθησε στην πρώτη ομάδα. Με τη φανέλα της Προοδευτικής έκανε ντεμπούτο στο νεοσύστατο τότε πρωτάθλημα της Α' Εθνικής κατηγορίας στις 9 Ιανουαρίου του 1960, στον αγώνα Προοδευτική - ΠΑΟΚ 1-1, που διεξήχθη στο στάδιο Καραϊσκάκη. 
Τον Ιανουάριο του 1962 μεταγράφηκε στον Ολυμπιακό, με τη φανέλα του οποίου έκανε την πρώτη του εμφάνιση στο σπουδαίο φιλικό με την Μπαρτσελόνα στις 5 Ιανουαρίου του 1962 στο στάδιο Ν. Φιλαδέλφειας. Ντεμπούτο με τη φανέλα του Ολυμπιακού στο πρωτάθλημα της Α' Εθνικής έκανε στις 23 Σεπτεμβρίου του 1962 σε αγώνα στο στάδιο Καραϊσκάκη με τον Παναιγιάλειο. Στους «ερυθρόλευκους» παρέμεινε μέχρι το 1965, πραγματοποιώντας συνολικά 19 συμμετοχές στο πρωτάθλημα και 1 συμμετοχή στο κύπελλο Ελλάδας.  
Το 1965 επέστρεψε στην αγαπημένη του Προοδευτική με τη φανέλα της οποίας αγωνίστηκε μέχρι και το 1971 στην Α' Εθνική πραγματοποιώντας 187 συμμετοχές και 13 τέρματα,  με εξαίρεση όμως τη χρονιά 1968-69 που αγωνίστηκε στην Β' Εθνική. Κατόπιν αγωνίστηκε για μια 2ετία (1971-1973) με τη φανέλα του Πανηλειακού Πύργου στην Β' Εθνική και στη συνέχεια στον Ιωνικό Νίκαιας για να κλείσει την καριέρα του ακολούθως στον Ήφαιστο Νίκαιας το 1982 σε ηλικία 42 ετών, αγωνιζόμενος στις ερασιτεχνικές κατηγορίες του Πειραιά με τη φανέλα του οποίου αγωνίστηκε ξανά μαζί με τον παλαιό του συμπαίκτη στην Προοδευτική Σταμάτη Βουρδαμή.

Προπονητική καριέρα

Με το τέλος της ποδοσφαιρικής του καριέρας, ασχολήθηκε με την προπονητική. Αποτέλεσε προπονητής στα τμήματα υποδομών της Προοδευτικής και του Ολυμπιακού και αποτέλεσε προπονητής στον Περαμαϊκό.
Πετροβούνι Αχαΐας

Διοικητική εξέλιξη

Πρόκειται για σχετικά πρόσφατο οικισμό καθώς αναγνωρίστηκε ως τέτοιος στις 05/04/1981, όταν και υπήχθη στην τότε Κοινότητα Κουνινάς. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Αιγίου ως τμήμα του πρώην Δημοτικού διαμερίσματος Κουνινάς.
Αρχαία Ελληνική φιλοσοφία

Η Αρχαία Ελληνική φιλοσοφία ξεπρόβαλε τον 6ο αιώνα ΠΚΕ, συνέχισε στην Ελληνιστική περίοδο και την περίοδο στην οποία η Αρχαία Ελλάδα ήταν μέρος της Ρωμαϊκής Αυτοκρατορίας. Με την φιλοσοφία, οι αρχαίοι Έλληνες προσπαθούσαν να αντιληφθούν τον κόσμο με μη θρησκευτικό τρόπο. Ασχολούντουσαν με μια ευρεία ποικιλία θεμάτων, όπως αστρονομία, μαθηματικά, πολιτική φιλοσοφία, ηθική, μεταφυσική, οντολογία, λογική, βιολογία, ρητορική και αισθητική.
Η Ελληνική φιλοσοφία επηρέασε την Δυτική κουλτούρα εξαρχής. Η αρχαία ελληνική σκέψη μεταφέρθηκε από την πρώιμη ισλαμική φιλοσοφία, την ευρωπαϊκή Αναγέννηση και τον διαφωτισμό. 
Ορισμένοι υποστηρίζουν ότι η αρχαία Ελληνική φιλοσοφία είχε επηρεαστεί από την παλιότερη σοφία και μυθική κοσμογονία της αρχαίας μέσης ανατολής, αν και αυτό αμφισβητείται. Ο Martin Litchfield West ισχυρίζεται ότι «η επαφή με την ανατολίτικη κοσμολογία και θεολογία, βοήθησε τους προσωκρατικούς φιλόσοφους να ελευθερώσουν την φαντασία τους, σίγουρα τους έδωσε αρκετές ιδέες. Αλλά δίδαξαν τον εαυτό τους λογική. Η φιλοσοφία μπορεί να κατανοηθεί ως ελληνική δημιουργία."
Αργότερα, η φιλοσοφική σκέψη επηρεάστηκε από τον Σωκράτη, όπως τον παρουσιάζει ο Πλάτωνας και είθισται να αναφερόμαστε στην φιλοσοφία που αναπτύχθηκε πριν από τον Σωκράτη ως Προσωκρατική φιλοσοφία.
Αναθηματικός μαρμάρινος ταύρος (Αρχαιολογικό Μουσείο Ολυμπίας)

Περιγραφή

Ο μαρμάρινος ταύρος έχει σχεδόν φυσικό μέγεθος και είχε αφιερωθεί στο ιερό του Δία από την Ρήγιλλα, σύζυγο του Ηρώδη του Αττικού. Φέρει την εξής επιγραφή: «ΡΗΓΙΛΛΑ ΙΕΡΕΙΑ ΔΗΜΗΤΡΟΣ ΤΟ ΥΔΩΡ ΚΑΙ ΤΑ ΠΕΡΙ ΤΩ ΥΔΩΡ ΤΩ ΔΙΙ».

Ιστορική τοποθέτηση

Χρονολογείται στον 2ο αιώνα.
Επαρχία Γκαϊμπάντα

Η επαρχία Γκαϊμπάντα (βεγγαλικά: গাইবান্ধা জেলা) είναι επαρχία στο βόρειο Μπαγκλαντές, στην επαρχία Ρανγκπούρ. Υφίσταται από το 1984. Το διοικητικό κέντρο βρίσκεται στο Γκαϊμπάντα. Η έκταση της επαρχίας είναι 2.179 τ.χλμ. Σύμφωνα με την απογραφή του 2001 ο πληθυσμός της επαρχίας ήταν 2.117.959 κάτοικοι. Το επίπεδο αλφαβητισμού ενηλίκων ήταν 24.3%, σημαντικά κατώτερο από το μέσο όρο του Μπαγκλαντές (43.1%). Στη θρησκευτική σύνθεση, οι Μουσουλμάνοι αποτελούν το 91.29% του πληθυσμού, ενώ οι Ινδουιστές το 7.79%.
Χάακον Ε΄ της Νορβηγίας

Σχέσεις με την Δανία

Παντρεύτηκε σε πρώτο του γάμο (1295) την Ισαβέλλα, κόρη του Ιωάννη Α΄, κόμητος του Τχουανί αλλά πέθανε (1297) χωρίς να αποκτήσουν παιδιά, παντρεύτηκε στην συνέχεια σε δεύτερο γάμο του την Ευφημία, κόρη του Βιτσλάβου Β΄, πρίγκιπα του Ρουγκέν (1299) με την οποία απέκτησε το μοναδικό νόμιμο παιδί του την Ίνγκεμποργκ Χάακονσνταττερ η οποία παντρεύτηκε τον Σουηδό πρίγκιπα από τον βασιλικό Οίκο του Μπγιέλμπο Έρικ, δούκας του Σάντερμανλαντ και απέκτησε τον Μάγκνους Δ΄ της Σουηδίας βασιλιά της Σουηδίας και της Νορβηγίας.  Ο Χάακον Ε΄ της Νορβηγίας είχε άλλη μια κόρη την Αγνή Χάακονσνταττερ.  Την περίοδο της βασιλείας του Χάακον Ε΄ το Όσλο άρχισε να αναλαμβάνει όλο και περισσότερες κυβερνητικές εξουσίες αν και δεν ανακηρύχθηκε ακόμα επίσημα σε πρωτεύουσα της Νορβηγίας, ο Χάακον έχτισε τα κάστρα του Ακένσους και του Μπόχους. Την περίοδο της βασιλείας του άρχισε να αναβιώνει ξανά ο πόλεμος με την Δανία τον οποίο είχε κηρύξει ο αδελφός του αλλά τελικά έκλεισε ειρήνη (1309) η οποία σήμανε το τέλος των Δανο-Νορβηγικών πολέμων. Στην εσωτερική του πολιτική ήταν εξαιρετικά δυναμικός και ενεργητικός περιορίζοντας την δύναμη των ευγενών και αυξάνοντας την δύναμη της βασιλικής εξουσίας. Τον διαδέχθηκε ο από κόρη του εγγονός Μάγκνους Δ΄ της Σουηδίας με κηδεμόνα την κόρη του Ίνγκεμποργκ επειδή ήταν μόλις 3 ετών, ο Χάακον Ε΄ της Νορβηγίας τάφηκε στον ναό της Αγίας Μαρίας στο Όσλο, τα υπολείμματα του ιδίου και της συζύγου του Ευφημίας αποκαλύφτηκαν στις ανασκαφές στο κάστρο του Ακέρσους.
2039 Πέιν-Γκαπόσκιν

Φυσικά χαρακτηριστικά

Η μέση διάμετρος του Πέιν-Γκαπόσκιν εκτιμάται σε 23 χιλιόμετρα περίπου. O φασματικός τύπος του είναι άγνωστος, ενώ το γεωμετρικό άλβεδό του είναι 0,0253 (η επιφάνειά του είναι πιο σκούρα από ένα κομμάτι κάρβουνο).
Καναδική Ένωση Νομικών Βιβλιοθηκών

Η Καναδική Ένωση Νομικών Βιβλιοθηκών (αγγλ.Canadian Association of Law Libraries - CALL) ιδρύθηκε το 1963 και αποτελεί τον οργανισμό για την εκπροσώπηση και την προώθηση των συμφερόντων των Βιβλιοθηκών με αντικείμενο τη Νομική Επιστήμη του Καναδά. Η ίδρυση της CALL προέκυψε από βιβλιοθηκονόμους που εργάζονται σε βιβλιοθήκες του Καναδά με αντικείμενο τη Νομική Επιστήμη, οι οποίοι παρακολουθώντας τα ετήσια συνέδρια της Αμερικανικής Ένωσης «Νομικών» Βιβλιοθηκών (American Association of Law Libraries - AALL) έκριναν απαραίτητη τη σύσταση ενός οργανισμού που θα προωθεί τη Βιβλιοθηκονομία με αντικείμενο τη Νομική Επιστήμη στον Καναδά.

Δράση

Η CALL εργάζεται για την προώθηση και την ενίσχυση του έργου των Βιβλιοθηκών που σχετίζονται με τον τομέα της Νομικής του Καναδά και προωθεί την ανάπτυξη συνεργατικών σχέσεων μεταξύ των μελών της αποσκοπώντας στην ενίσχυση του επαγγέλματος και τη διεύρυνση του έργου της. Παράλληλα, διοργανώνει ένα ετήσιο συνέδριο (Annual Conference)  κατά τη διάρκεια του οποίου οι βιβλιοθηκονόμοι που εργάζονται στις Βιβλιοθήκες που σχετίζονται με τον τομέα της Νομικής του Καναδά, έρχονται σε επαφή, ανταλλάσουν ιδέες και απόψεις και ενημερώνονται για αναδυόμενα ζητήματα του κλάδου. Επιπλέον συστήνει Επιτροπές (Committees) και Ομάδες Ειδικού Ενδιαφέροντος (Special Interest Groups)  , με συγκεκριμένο αντικείμενο και σκοπό λειτουργίας οι οποίες διαχειρίζονται τις υποθέσεις της ένωσης. Επιπρόσθετα, η CALL δημοσιεύει ενημερωτικό υλικό σχετικό με τον τομέα της Βιβλιοθηκονομίας με αντικείμενο τη Νομική Επιστήμη, παρέχει στα μέλη της οικονομική υποστήριξη υπό την μορφή υποτροφιών και χρηματοδοτήσεων και αναγνωρίζει τις σημαντικές συνεισφορές στο έργο της ίδιας και του επαγγέλματος της Βιβλιοθηκονομίας, με την απονομή τιμητικών βραβεύσεων. Τέσσερις φορές το χρόνο εκδίδει το περιοδικό «Canadian Law Libraries Review» , το οποίο πραγματεύεται θέματα που σχετίζονται με τη Βιβλιοθηκονομία με αντικείμενο τη Νομική Επιστήμη και περιλαμβάνει εκθέσεις και κριτικές βιβλίων. Στα πλαίσια των δραστηριοτήτων της εντάσσεται η ανάπτυξη και η λειτουργία της «CALL-L» , μιας διαδικτυακής λίστας συζητήσεων για θέματα που άπτονται της Βιβλιοθηκονομίας που σχετίζεται με τον τομέα της Νομικής εντός των γεωγραφικών πλαισίων του Καναδά. Στην «CALL-L” μπορούν να συμμετάσχουν όσοι ενδιαφέρονται για το συγκεκριμένο κλάδο ανεξάρτητα από τον τόπο διαμονής τους.
Μίλτος Λαζαρίδης

Στον Πανιώνιο

Ο Μίλτος Λαζαρίδης ξεκίνησε την καριέρα του στο εφηβικό του Πανιωνίου και συνέδεσε το όνομά του με την άνοδο του συλλόγου της Ν. Σμύρνης από την ανυποληψία της Α΄ τοπικής κατηγορίας Αθηνών στην Α΄ Εθνική το 1973, στον τελικό του Κυπέλλου Ελλάδος το 1977 και στις συνεχόμενες συμμετοχές στο Κύπελλο Κόρατς από το 1975 ως το 1979.

Στις εθνικές ομάδες

Υπήρξε διεθνής με τις εθνικές ομάδες Εφήβων 5 φορές και Ανδρών 4 φορές. Με την εθνική εφήβων μετείχε στο Βαλκανικό Πρωτάθλημα το 1971 στη Σμύρνη. Με την εθνική ανδρών έκανε ντεμπούτο στις 19 Απριλίου 1972 σε φιλικό με τη Βουλγαρία και έπαιξε στο Βαλκανικό Πρωτάθλημα το ίδιο έτος. Τελευταίο διεθνές ματς έπαιξε στις 7 Ιουνίου 1976 σε φιλικό επί του Καναδά.

Παράγων

Ο Μίλτος Λαζαρίδης έχει διατελέσει πρόεδρος του Συνδέσμου Αθλητών Καλαθοσφαίρας Ελλαδας, πρόεδρος του Πανιωνίου Γ.Σ.Σ. και του ΤΑΚ Πανιώνιος, γενικός γραμματέας και αντιπρόεδρος της ΕΣΚΑ και γενικός γραμματέας της ΕΟΚ.